Diari Oficial de la Generalitat Valenciana


Sumari del DOGV 6381, del 21-10-2010 (2010/11890)

RESOLUCIÓ de 7 d'octubre de 2010, del director general d'Universitat i Estudis Superiors, de la Conselleria d'Educació, per la qual es designa el representant de les universitats valencianes en l'Alt Patronat del Reial Monestir de Santa Maria de la Valldigna.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6381

Data del DOGV
:   21-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11241


Data del document
:   07-10-2010

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 7 d'octubre de 2010, del director general d'Universitat i Estudis Superiors, de la Conselleria d'Educació, per la qual es designa el representant de les universitats valencianes en l'Alt Patronat del Reial Monestir de Santa Maria de la Valldigna. [2010/11178]  
L'article 6.1, apartat h), de la Llei 10/2008, de 3 de juliol de 2008, de la Generalitat, del Reial Monestir de Santa Maria de la Valldigna (DOCV núm. 5803, del 10 de juliol de 2008), establix que l'Alt Patronat del Reial Monestir de Santa Maria de la Valldigna està integrat per, entre altres vocals de caràcter nat, un representant de les universitats valencianes.  
Com a conseqüència de l'anterior mandat legislatiu, per part de la Direcció General d'Universitat i Estudis Superiors, de la Conselleria d'Educació, es va instruir i tramitar el corresponent expedient administratiu, de designació d'aquell representant, recaient la proposta pertinent en María Victoria Vivancos Ramón, vicerectora d'Alumnat i Servicis a l'Estudiant, de la Universitat Politècnica de València, qui la va acceptar amb data 22 de juliol, sense perjuí de la formalització de la resta de tràmits procedimentals pendents.  
Segons consta en l'expedient per mitjà del corresponent certificat, el Ple del Consell Valencià d'Universitats i de Formació Superior, en la seua reunió de data 28 de juliol de 2010, va tindre coneixement de l'anterior proposta de nomenament, sense que s'hi manifestara cap objecció ni inconvenient.  
De la mateixa manera, oficiada comunicació de la proposta de resolució esmentada a la Conselleria de Cultura i Esport, tampoc no se n'ha rebut cap observació respecte d'això.  
D'acord amb la normativa anteriorment exposada, així com amb els articles 15, 16 i concordants, del Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, i 12 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
Primer   
Designar María Victoria Vivancos Ramón, vicerectora d'Alumnat i Servicis a l'Estudiant, de la Universitat Politècnica de València, com a representant de les universitats valencianes en l'Alt Patronat del Reial Monestir de Santa Maria de la Valldigna.  
Segon   
La present resolució es publicarà en el Diari Oficial de la Comunitat Valenciana.  
Tercer   
Contra la present resolució, que no posa fi a la via administrativa, podrà interposar-se recurs d'alçada davant de la secretària autonòmica d'Universitat i Ciència en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 7 d'octubre de 2010.- El director general d'Universitat i Estudis Superiors: Jesús Marí Farinós.